Šalát siaty

Šalát siaty (iné názvy: šalát, staršie: šalát záhradný; lat. Lactuca sativa) je druh rastliny z rodu šalát z čeľade astrovité (Asteraceae).

Synonymá
Historické synonymá sú: Lactuca scariola hortensis, Lactuca scariola (subsp.) sativa, Lactuca serriola var. sativa, Lactuca scariola var. sativa.

Charakteristika 
Je to jednoročná až dvojročná rastlina. Významná kultúrna plodina, pestovaná ako listová zelenina pre svoje jedlé listy, stonky alebo semená. Jej hlavné využitie je v surovom stave ako súčasť šalátov.

Byľ má pevnú, listy vajcovité, Kvety sú bledožlté. Je samoopelivý. Má vyšší obsah železa, vápnika, draslíka a horčíka.

Pôvodný areál rozšírenia je od Stredozemia smerom na Sibír. Jeho najbližším divokým druhom je šalát kompasový (Lactuca serriola). Bol domestikovaný pravdepodobne v starovekom Egypte.

Nie je náročný na pestovanie. V roku 2020 sa vyprodukovalo 27 miliónov ton šalátu a čakanky, z toho najviac v Číne (14,3 mil. t) a v USA (4,4 mil. ton).

Systematika 
šalát siaty/ šalát záhradný/ šalát (Lactuca sativa):
nadskupina 1 (Lactuca sativa convar. sativa):
? Lactuca sativa Skupina Oilseed – POZNÁMKA: Možno sčasti alebo úplne patrí do druhu šalát kompasový (Lactuca serriola).
šalát pravý/ šalát siaty [alebo záhradný] pravý (Lactuca sativa Skupina Sativa/ Lactuca sativa var. sativa/ Lactuca sativa subsp. sativa)
šalát špargľový/ špargľový šalát/ šalát siaty [alebo záhradný] špargľový (Lactuca sativa Skupina Angustana/ Lactuca sativa var. angustana [alebo var. asparagina]/  Lactuca sativa provar. angustana / Lactuca sativa subsp. angustana [alebo subsp. asparagina])
šalát rímsky/ rímsky šalát/ šalát dlholistý/ šalát siaty [alebo záhradný] rímsky [alebo dlholistý] (Lactuca sativa Skupina Longifolia/ Lactuca sativa var. longifolia [alebo var. romana alebo nevhodne var. crispa A]/ Lactuca sativa provar. longifolia/ Lactuca sativa subsp. longifolia [alebo subsp. romana])
šalát listový A/ listový šalát A/ šalát siaty [alebo záhradný] listový A (Lactuca sativa Skupina Crispa/ Lactuca sativa var. crispa B [alebo var. acephala A alebo var. secalina A]/ Lactuca sativa subsp. crispa A [alebo subsp. acephala A alebo subsp. secalina A]/ Lactuca sativa provar. crispa) – POZNÁMKY: 1. Alternatívne (najmä staršie) sa zaraďuje do nadskupiny 2. 2. Červenka 1986 tento taxón považuje za súčasť taxónu šalát pravý (ako latinský názov tohto šalátu pravého zahŕňajúceho aj šalát listový uvádza primárne názov Lactuca sativa subsp. secalina, sekundárne názov Lactuca sativa subsp. sativa).
trhací šalát/ šalát listový B/ listový šalát B/ šalát siaty [alebo záhradný] listový B (Lactuca sativa Skupina Acephala/ Lactuca sativa var. acephala B [alebo var. crispa C alebo var. aurescens]/ Lactuca sativa subsp. acephala B [alebo subsp. crispa B]) – POZNÁMKY: 1. Zahŕňa aj typ označovaný ako šalát dubolistý/ šalát listový – typ dubolistý/ šalát (listový) dubáčik  (Lactuca sativa Skupina Quercifolia), ktorý sa občas uvádza oddelene. 2. Typy Lollo Bionda a Lollo Rossa sa zaraďujú v závislosti od autora buď sem alebo do Skupiny Secalina.
šalát na rezanie ( Lactuca sativa Skupina Secalina/ Lactuca sativa var. secalina B [alebo var. crispa D]/ Lactuca sativa subsp. secalina B) 
nadskupina 2 (Lactuca sativa convar. incocta):
Lactuca sativa Skupina Latin- POZNÁMKY: 1. Niektoré kultivary tohto taxónu sú príbuzné so šalátom maslovým, niektoré so šalátom špargľovým. 2. Tento taxón sa niekedy (asi nevhodne) uvádza ako súčasť Skupiny Acephala.
šalát hlávkový A/ hlávkový šalát A/ šalát siaty [alebo záhradný] hlávkový (Lactuca sativa Skupina Capitata/ Lactuca sativa var. capitata A/ Lactuca sativa subsp. capitata/ Lactuca sativa provar. capitata) – POZNÁMKA: Niekedy sa zaraďuje ako súčasť taxónu šalát pravý.
šalát hlávkový B/ hlávkový šalát B/ šalát maslový/ maslový šalát/ šalát siaty [alebo záhradný] hlávkový maslový (Lactuca sativa Skupina Capitata – typ Butterhead/ Lactuca sativa Skupina Butterhead/ Lactuca sativa var. capitata B/ Lactuca sativa var. capitata nidus tenerrima)
šalát ľadový/ ľadový šalát/ šalát siaty [alebo záhradný] hlávkový ľadový (Lactuca sativa Skupina Capitata – typ Crisphead/ Lactuca sativa Skupina Crisphead/ Lactuca sativa var. crispa E/ Lactuca sativa var. capitata nidus jäggeri) – POZNÁMKA: Je tu zahrnutý aj šalát (typu) batávia/ šalát Batavia, ktorý bol vytvorený z ľadového šalátu a hlávkového šalátu B 
Vysvetlivka: A, B...tu pomocne označujú rôzne významy toho istého názvu

Uvedené taxóny (t.j. Skupiny, variety, provariety, poddruhy či nidusy) sa ďalej delia na rôzne kultivary.

Zdroje kapitoly Systematika: KŘÍSTKOVÁ, E. et al. Description of morphological characters of lettuce (Lactuca sativa L.) genetic resources. In: Hort. Sci. (Prague), 35, 2008 (3): 113–129 MULTILINGUAL MULTISCRIPT PLANT NAME DATABASE – Lactuca HELM, J. Lactuca sativa L. in morphologisch-systematischer Sicht. In: Die Kulturpflanze 2 1954  S. 101-102CIPRIANI, G. La lattuga da cespo è un ortaggio che dà un ottimo prodotto quasi tutto l'anno. In: VITA IN CAMPAGNA 12/2007 JEFFREY, C. Theoretical and practical problems in the classification and nomenclature of cultivated plants, with examples from Cucurbitaceae and Compositae. In: Schriften zu Genetischen Ressourcen - BAND 22 -Rudolf Mansfeld and Plant Genetic Resources - Proceedings of a symposium dedicated to the 100th birthday of Rudolf Mansfeld, Gatersleben, Germany, 8-9 October 2001  S. 54KLIMENT, J. et al. Zásady, pravidlá a odporúčania pre tvorbu a revíziu slovenského menoslovia siníc, rias, húb a rastlín. Bull. Slov. Bot. Spoločn. 39, Suppl. 1: 1–79, 2017, S. 42, 61

Poznámky

Zdroje

Iné projekty 

Astrovité
Listová zelenina